[image: image1.png]



PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi  siguranţă   naţională

Bucureşti, 12.12.2002

Nr.32/313


	
	Comisia   juridică,  de                                                  disciplină şi imunităţi

Bucureşti, 26.02.2003

Nr.31/474
Pl 181/2002


RAPORT  COMUN

asupra propunerii legislative pentru modificarea şi completarea Legii nr. 21/1991 privind cetăţenia română
În conformitate cu prevederile art. 89 din Regulamentul Camerei Deputaţilor, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate spre dezbatere şi avizare în fond, în procedură obişnuită, cu propunerea legislativă pentru modificarea şi completarea Legii nr. 21/1991 privind cetăţenia română, trimisă cu adresa nr. 181 din 9 mai 2002, înregistrată sub nr. 32/313 din 09.05. 2002, respectiv, nr.31/474 din aceeaşi dată.

Consiliul Legislativ, cu nr. 567/29.09. 2002, a avizat favorabil propunerea legislativă, cu observaţii şi propuneri. 

Ministerul pentru Relaţia cu Parlamentul, cu adresa nr. 3848/MRP din 22.07.2002, a transmis punctul de vedere al Guvernului  care, sub rezerva observaţiilor şi propunerilor formulate, susţine adoptarea acestei iniţiative legislative.
Obiectul propunerii îl constituie completarea Legii nr. 21/1991 privind cetăţenia română cu prevederea potrivit căreia cetăţenia română să poată fi dobândită imediat, la cerere, de către cetăţenii străini care au investiţii în România de peste 250.000 dolari SUA, au reşedinaţa în ţară şi, totodată, îndeplinesc şi alte cerinţe prevăzute de această lege.


Potrivit prevederilor art. 60 din Regulamentul Camerei Deputaţilor, cele două comisii au examinat propunerea legislativă în şedinţele din 11 decembrie 2002, respectiv, 26 februarie 2003.
La            dezbateri           au        participat        în             calitate   de  invitaţi,  conform       prevederilor  art.  51   şi    art.  52    din

Regulamentul Camerei Deputaţilor, domnul deputat Sali Negiat – iniţiator şi doamna Cristina Tarcea, secretar de stat în Ministerul Justiţiei.
La lucrări au participat 23 deputaţi din totalul de 26 membri ai Comisiei pentru apărare, ordine publică şi siguranţă naţională şi 23 deputaţi din totalul de  25  membri ai Comisiei juridice, de disciplină şi imunităţi.

În cadrul dezbaterilor, comisiile au constatat că prin această iniţiativă legislativă  se propune o reglementare care nu este prevăzută în Convenţia europeană asupra cetăţeniei. Membrii comisiilor au  constatat şi faptul că acordarea cetăţeniei în condiţii mai avantajoase străinilor care investesc sume superioare unui anumit plafon nu se regăseşte în legislaţia nici unui alt stat. De asemenea, s-a ţinut seama şi de principiul potrivit căruia legea, prin reglementările sale, nu trebuie să prevadă ipoteze sau cazuri în care se acordă cetăţenia, ci regula care consacră acordarea acesteia, dacă sunt îndeplinite condiţiile stabilite în acest scop.

Avînd în vedere constatările de mai sus, în urma examinării, Comisia pentru apărare, ordine publică şi siguranţă naţională, cu unanimitate de voturi pentru,   şi Comisia juridică, de disciplină şi imunităţi, cu 22 de voturi pentru şi un vot împotrivă, au hotărât să supună Plenului Camerei Deputaţilor respingerea propunerii legislative pentru modificarea şi completarea Legii nr. 21/1991 privind cetăţenia română. 

În raport de obiectul şi conţinutul acesteia, propunerea legislativă face parte din categoria legilor organice.
   PREŞEDINTE,











PREŞEDINTE,

Răzvan IONESCU


  




 
   

  Prof.univ.dr. Ion NEAGU
Expert, Mihai Ţăranu                                                                                                                                                                                                                                                            Consilier, dr. Corneliu Manda

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr. 21/1991 privind cetăţenia română, trimisă cu adresa nr. 181 din 9 mai 2002, înregistrată sub nr. 32/313 şi nr.31/474 din 09.05.2002.


În raport de obiectul şi conţinutul acesteia, propunerea legislativă face parte din categoria legilor organice.

  PREŞEDINTE,











PREŞEDINTE,

Răzvan IONESCU


   






  Prof.univ.dr. Ion NEAGU
